Απίστευτο: Εργαζόμενοι σε σταθμό του μετρό Μοναστηράκι «Ήμασταν όλοι λιώμα» Είχαν ξεχάσει τα ηχεία των ανακοινώσεων ανοιχτά! (Βίντεο)

Με ένα απρόσμενο περιστατικό ήρθαν αντιμέτωποι οι επιβάτες που βρίσκονταν στην αποβάθρα του σταθμού του μετρό, Μοναστηράκι, καθώς οι υπάλληλοι ξέχασαν το μικρόφωνο των ανακοινώσεων ανοιχτό, με αποτέλεσμα ένας διάλογος μεταξύ τους να ακούγεται δυνατά σε όλους.

Βίντεο που τράβηξε ένας επιβάτης και μετέδωσε ο ΣΚΑΪ, αποτυπώνει τον διάλογο μεταξύ των δύο υπαλλήλων, με περιεχόμενο που σίγουρα δεν ήθελαν να ακουστεί δημόσια.

«Δεν ήξερα πού πήγαινα, πήγαινα πάνω μ….α. Το γα…ι ρε», ακούγεται να λέει ο ένας από τους υπαλλήλους. «Όλοι ρε λιώμα ήμασταν σου λέω ρε, εκεί είναι το καλύτερο».

Οι επιβάτες έκαναν νοήματα στους υπαλλήλους ότι ακούγονταν, χωρίς να είναι σίγουρο ότι καταλάβαιναν ότι ακούγονται σε όλη την αποβάθρα, η οποία όπως κάθε μέρα είχε αρκετό κόσμο.